**«Татарстан Республикасында гражданнарга социаль хезмәт күрсәтү өлкәсендә аерым мәсьәләләрне җайга салу турында» Татарстан Республикасы Законының 8 статьясына үзгәреш кертү хакында**

Татарстан Республикасы

Дәүләт Советы тарафыннан

2022 елның 14 июлендә

кабул ителде

**1 статья**

«Татарстан Республикасында гражданнарга социаль хезмәт күрсәтү өлкәсендә аерым мәсьәләләрне җайга салу турында» 2014 елның 18 декабрендәге 126-ТРЗ номерлы Татарстан Республикасы Законының 8 статьясындагы 8 өлешенә (Татарстан Дәүләт Советы Җыелма басмасы, 2014, № 12 (II өлеш); Татарстан Республикасы законнар җыелмасы, 2018, № 1 (I өлеш), № 22 (I өлеш), № 54 (I өлеш); 2021, № 29 (I өлеш), № 93 (I өлеш), аңа түбәндәге эчтәлекле 7 пункт өстәп, үзгәреш кертергә:

«7) «Демография» илкүләм проектының «Өлкән буын» өлкән буын гражданнарына системалы ярдәм күрсәтү һәм аларның тормыш сыйфатын арттыру программасын эшләү һәм гамәлгә ашыру» федераль проекты кысаларында сатып алынган автомобиль транспорты булган социаль хезмәт күрсәтү оешмалары тарафыннан түбәндәгеләрне китерү:

авыл җирендә яшәүче 65 яшьтән өлкәнрәк затларны медицина оешмаларына;

авыл җирендә яшәүче 65 яшьтән өлкәнрәк затларны һәм инвалидларны социаль хезмәт күрсәтүнең ярымстационар рәвешендә социаль хезмәтләр күрсәтүче социаль хезмәт күрсәтү оешмаларына.».

**2 статья**

1. Әлеге Закон рәсми басылып чыккан көненнән соң 10 көн узгач үз көченә керә.

2. «Татарстан Республикасында гражданнарга социаль хезмәт күрсәтү өлкәсендә аерым мәсьәләләрне җайга салу турында» 2014 елның 18 декабрендәге 126-ТРЗ номерлы Татарстан Республикасы Законының 8 статьясындагы 8 өлешенең 7 пункты 2024 елның 31 декабренә кадәр (шул көнне кертеп) гамәлдә була.

Татарстан Республикасы

Президенты Р.Н. Миңнеханов

Казан, Кремль

2022 ел, 25 июль

№ 46-ТРЗ